
	1.
	Anotācija (ex-ante)
1.1. Pamatojums 
	Priekšlikums
Priekšlikums anotācijas 1.1. punkta "Pamatojums" sadaļā "Apraksts" atsaukties arī uz Eiropas Komisijas Regulu (ES) 2016/631 (2016. gada 14. aprīlis), ar ko izveido tīkla kodeksu par ģeneratoriem piemērojamajām tīkla pieslēguma prasībām. Anotācija ir papildināma ar atsauci uz minēto regulu, jo tā definē Ministru kabineta noteikumu projektā iestrādātā terminu "vēja parka modulis”.
Piedāvātā redakcija
Apraksts

Noteikumu projekts "Grozījumi Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi"" (turpmāk – Noteikumu projekts) paredz veikt grozījumus Ministru kabineta 2018. gada 19. jūnija noteikumos Nr. 350 “Publiskas personas zemes nomas un apbūves tiesības noteikumi” (turpmāk – MK noteikumi), lai nodrošinātu Nacionālā enerģētikas un klimata plānā 2021.–2030.gadam izvirzīto mērķi – nodrošināt  resursu, un it īpaši fosilu un neilgtspējīgu resursu, patēriņa būtisku samazināšanu un vienlaicīgu pāreju uz ilgtspējīgu, atjaunojamu un inovatīvu resursu izmantošanu –  sasniegšanu. Noteikumu projekts izstrādāts, ievērojot Ministru kabineta 2022. gada 22. februāra sēdē apstiprināto informatīvo ziņojumu “Stratēģiskie vēja enerģijas ražošanas attīstības projekti valsts meža zemēs” un Ministru kabineta 2022. gada 14. jūnija sēdē apstiprināto informatīvo ziņojumu "Informatīvais ziņojums par sauszemes vēja parku turpmāko attīstību valstī", tajā skaitā Eiropas Komisijas Regulu (ES) 2016/631 (2016. gada 14. aprīlis), ar ko izveido tīkla kodeksu par ģeneratoriem piemērojamajām tīkla pieslēguma prasībām.
	Madara Melkerte-Āboliņa (LVM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Priekšlikums anotācijas 1.3. punkta “Pašreizējā situācija, problēmas un risinājumi” sadaļas “Risinājuma apraksts” apakšsadaļas “IV Citi ar vēja parku ierīkošanu saistīti jautājumi” veikt šādus precizējumus:
1) aizstāt vārdus “vēja parks” ar vārdiem “vēja elektrostacija”;
2) papildināt ar atsauci uz Ministru kabineta 30.04.2013. noteikumiem Nr. 240 ”Vispārīgie teritorijas plānošanas, izmantošanas un apbūves noteikumi”;
3) papildināt ar otro rindkopu:
“Piedāvātais regulējums attiecas tikai uz pašu vēja elektrostacijas būvniecības procesu. Paralēli veicamo vēja elektrostacijām nepieciešamo elektrolīniju, apakšstaciju, elektronisko sakaru tīklu infrastruktūras, kā arī nepieciešamo pievadceļu būvniecības procesu stadijām nav ietekmes uz apbūves tiesības maksas apmēru. Šos jautājumus noregulē apbūves tiesības līgums, piemērojot Ministru kabineta noteikumus par atlīdzību par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu, kā arī Servitūta regulējumu pievedceļu gadījumā”.

Priekšlikums izstrādāts ņemot vērā, ka vēja parkam pārkare neveidojas, bet gan tikai vēja elektrostacijai. Minētais regulējums atrisina Ministru kabineta 30.04.2013. noteikumu Nr.240 ”Vispārīgie teritorijas plānošanas, izmantošanas un apbūves noteikumi” 7.5.sadaļā iespējamību, kur vēja elektrostacijas īpašnieks veicot elektrostacijas būvniecību veidojot būves pārkari uz publiskas personas zemi (t.i., tādā veidā, ka vēja elektrostacijas ietaises projicējas ārpus zemes vienības robežām) maksā tādu pašu maksu kā apbūves tiesīgais, kas ieguvis publiskas izsoles ceļā proporcionāli aizņemtajai platībai.
Otrās rindkopas papildinājums nepieciešams, lai nodrošinātu tiesisko skaidrību par šī jautājuma risinājumu un to, kādēļ apbūves tiesības maksas aprēķinā šīs jomas jautājumi nav ietverti.
Piedāvātā redakcija
Ņemot vērā, ka šobrīd nepastāv regulējums, kurš nosaka kārtību, kā tiek noteikta  maksa gadījumos, kad vēja parks atrodas uz privātas zemes, bet vēja elektrostacijai veidojas pārkare uz publiskas personas zemi, lai nekavētu  un sekmētu vēja parku attīstību uz privātām zemēm, Noteikumu projektā paredzētais Ministru kabineta noteikumu 87.13 punkts nosaka regulējumu maksas aprēķinam. Minētais regulējums atrisina Ministru kabineta 30.04.2013. noteikumu Nr.240 ”Vispārīgie teritorijas plānošanas, izmantošanas un apbūves noteikumi” 7.5.sadaļas iespējamību.

Piedāvātais regulējums attiecas tikai uz pašu vēja elektrostacijas būvniecības procesu. Paralēli veicamo vēja elektrostacijām nepieciešamo elektrolīniju, apakšstaciju, elektronisko sakaru tīklu infrastruktūras, kā arī nepieciešamo pievadceļu būvniecības procesu stadijām nav ietekmes uz apbūves tiesības maksas apmēru. Šos jautājumus noregulē apbūves tiesības līgums, piemērojot Ministru kabineta noteikumus par atlīdzību par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu, kā arī Servitūta regulējumu pievedceļu gadījumā.
	Madara Melkerte-Āboliņa (LVM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Priekšlikums veikt redakcionālu precizējumu anotācijas 1.3. punkta “Pašreizējā situācija, problēmas un risinājumi” sadaļas “Risinājuma apraksts” apakšsadaļas “II Izsole par izpētes tiesību piešķiršanu un tiesībām nodibināt apbūves tiesības pēc izpētes pabeigšanas” septītajā rindkopā.
Piedāvātā redakcija
Lai nodrošinātu ātrāku vēja parku izbūvi un neierobežotu potenciālos pretendentus, tiek paredzēta iespēja, ka apbūves tiesības pretendents var iesniegt apbūves tiesību piešķīrējam motivētu iesniegumu un pieprasīt nākamajā plānotajā izsolē kā atsevišķu loti ietvert zemesgabalu, kuru apbūves tiesību piešķīrējs iekļāvis Noteikumu projektā paredzētajā MK noteikumu 87.3 1. apakšpunktā minētajā sarakstā, bet nav iekļāvis Noteikumu projektā paredzētajā  MK noteikumu 87.3 2. apakšpunktā minētajā sarakstā, kā arī apbūves tiesību piešķīrējam ir pienākums publicēt savā tīmekļvietnē informāciju par kārtību, kādā var pieteikties uz jebkuru citu zemesgabalu, kurā pretendents vēlas veikt izpēti un pēc tam arī vēja parku izveidi.
	Madara Melkerte-Āboliņa (LVM)

	4.
	Noteikumu konsolidētā versija
87.1 Apbūves tiesības uz nepabūvētu zemesgabalu vai tā daļu, kas ir publiskas personas  valdījumā un ir piemērota vēja elektroenerģijas parka moduļa  (turpmāk – vēja parka) ierīkošanai, piešķir saskaņā ar šo noteikumu 4. nodaļu, ciktāl šajā nodaļā nav noteiks citādi.
	Priekšlikums
Lūdzu aizstāt noteikumu projekta 87.1 punktā vārdus "zemesgabals vai tā daļa" ar vārdu "zemesgabals". Noteikumu 1.1. apakšpunkts atrunā, ka vārdi "zemesgabals vai tā daļa" turpmāk noteikumos tiek lietoti kā "zemesgabals".
Piedāvātā redakcija
-
	Anda Sproģe (ZM)

	5.
	Noteikumu konsolidētā versija
87.4 Apbūves tiesības pretendentam, iesniedzot apbūves tiesību piešķīrējam motivētu iesniegumu, ir tiesības pieprasīt kārtējā plānotā izsolē ietvert zemesgabalu, kuru apbūves tiesības piešķīrējs iekļāvis šo noteikumu 87.31. apakšpunktā noteiktajā sarakstā, bet nav iekļāvis šo noteikumu 87.32. apakšpunktā noteiktajā sarakstā.
	Priekšlikums
Priekšlikums aizstāt vārdu “kārtējā” ar vārdu “plānoto”. Priekšlikums izstrādāts, lai nesarežģītu kārtējās izsoles rīkošanu, tajā iekļaujot jaunu loti un lai nodrošinātu minimālo četru mēnešu termiņu.
Piedāvātā redakcija
Apbūves tiesības pretendentam, iesniedzot apbūves tiesību piešķīrējam motivētu iesniegumu, ir tiesības pieprasīt nākošajā plānotā izsolē ietvert zemesgabalu, kuru apbūves tiesības piešķīrējs iekļāvis šo noteikumu 87.31. apakšpunktā noteiktajā sarakstā, bet nav iekļāvis šo noteikumu 87.32. apakšpunktā noteiktajā sarakstā.
	Madara Melkerte-Āboliņa (LVM)

	6.
	Noteikumu konsolidētā versija
87.5 Apbūves tiesību piešķīrējs slēdz apbūves tiesību līgumu ar apbūves tiesības pretendentu, kurš izsolē piedāvājis augstāko maksu par attiecīgo neapbūvēto zemesgabalu vēja parka ierīkošanai.
	Priekšlikums
Priekšlikums (redakcionāls precizējums) aizstāt tekstu “neapbūvētu zemesgabalu” ar izsoles vēja parka ierīkošanai – priekšmetu – “loti”.
Piedāvātā redakcija
Apbūves tiesību piešķīrējs slēdz apbūves tiesību līgumu ar apbūves tiesības pretendentu, kurš izsolē piedāvājis augstāko maksu par loti vēja parka ierīkošanai.
	Madara Melkerte-Āboliņa (LVM)

	7.
	Noteikumu konsolidētā versija
87.73. nosacījumu par apbūves tiesības līgumā sākotnēji noteiktās neapbūvētā zemesgabala platības samazināšanu līdz vēja parka ekspluatācijai nepieciešamajai platībai pēc izpētes posma noslēguma, pamatojoties uz apbūves tiesīgā novērtējumu;
	Priekšlikums
Priekšlikums dzēst vārdus “pamatojoties uz apbūves tiesīgā novērtējumu”, jo nav skaidrs, kāds apbūves tiesīgā novērtējums ir izstrādājams.
Piedāvātā redakcija
nosacījumu par apbūves tiesības līgumā sākotnēji noteiktās neapbūvētā zemesgabala platības samazināšanu līdz vēja parka ekspluatācijai nepieciešamajai platībai pēc izpētes posma noslēguma;
	Madara Melkerte-Āboliņa (LVM)

	8.
	Noteikumu konsolidētā versija
87.78. kārtību par vēja parkam nepieciešamo elektrolīniju, apakšstaciju un elektronisko sakaru tīklu ierīkošanu un atlīdzību par minēto inženierbūvju izbūvei nepieciešamo piešķīrēja zemju izmantošanu ārpus apbūves tiesības līgumā noteiktā zemesgabala;
	Priekšlikums
Priekšlikums dzēst vārdus “ārpus apbūves tiesības līgumā noteiktā zemesgabala”. Šo noteikumu koncepts paredz apbūves tiesību attiecināt tikai uz vēja elektrostaciju apbūves zemi.
Piedāvātā redakcija
kārtību par vēja parkam nepieciešamo elektrolīniju, apakšstaciju un elektronisko sakaru tīklu ierīkošanu un atlīdzību par minēto inženierbūvju izbūvei nepieciešamo piešķīrēja zemju izmantošanu;
	Madara Melkerte-Āboliņa (LVM)

	9.
	Noteikumu konsolidētā versija
87.13 Gadījumos, kad vēja parks atrodas uz privātas zemes, bet veidojas pārkare uz publiskās personas zemi, publiskas personas zemes pārvaldītājs saņem no vēja parka īpašnieka atlīdzību, kuru nosaka atbilstoši pārkares daļas platībai, to reizinot ar šo noteikumu 87.82.apakšpunktā noteikto maksu par jaudu.
	Priekšlikums
Redakcionāls precizējums - vārdus "pārkares daļas platībai" aizstāt ar vārdiem "pārkares platības daļai".
Piedāvātā redakcija
Gadījumos, kad vēja parks atrodas uz privātas zemes, bet veidojas pārkare uz publiskās personas zemi, publiskas personas zemes pārvaldītājs saņem no vēja parka īpašnieka atlīdzību, kuru nosaka atbilstoši pārkares platības daļai, to reizinot ar šo noteikumu 87.82.apakšpunktā noteikto maksu par jaudu.
 
	Madara Melkerte-Āboliņa (LVM)

	10.
	Noteikumu konsolidētā versija
142.4 Lai nodrošinātu valsts stratēģiju klimatneitralitātes sasniegšanai, enerģētisko neatkarību un sabiedrības interešu aizsardzību, valsts meža zemju valdītājs līdz 2023. gada 31. decembrim neiekļauj šo noteikumu 87.2 punktā minētajās izsolēs un šo Noteikumu 87.3 punktā minētajā publicējamajā informācijā līdz 50 000 hektāru no valsts meža zemēm. Subjekts, kura visas kapitāla daļas vai akcijas pieder publiskai personai vai vienai vai vairākām publiskas personas kapitālsabiedrībām, 45 dienu laikā pēc šo noteikumu stāšanās spēkā iesniedz valsts meža zemju valdītājam motivētu iesniegumu piešķirt izpētes un apbūves tiesības stratēģiski nozīmīgu vēja elektrostaciju izvietošanai valsts meža zemēs. Valsts meža zemju valdītājs izvērtē iesniegumu un sagatavo informāciju Ministru kabineta lēmuma pieņemšanai par šo noteikumu 87.2 punktā minētā vienreizējā maksājuma apmēru par tiesībām noslēgt šo noteikumu 87.1 punktā minēto apbūves tiesību līgumu, atbilstoši neatkarīga vērtētāja vērtējumam par tirgus cenu. Zemkopības ministrija piešķir izpētes un apbūves tiesības stratēģiski nozīmīgu vēja parka izvietošanai valsts meža zemēs.
	Priekšlikums
No punkta redakcijas secināms, ka valsts meža zemes valdītājs piešķir izpētes un apbūves tiesības stratēģiski nozīmīgu vēja parka izvietošanai valsts meža zemēs pēc tam, kad par to lēmumu ir pieņēmis Ministru kabinets. Ņemot vērā minēto, lūdzu precizēt 142.4 punkta pēdējo teikumu šādā redakcijā: "Valsts meža zemes valdītājs piešķir izpētes un apbūves tiesības stratēģiski nozīmīgu vēja parka izvietošanai valsts meža zemēs, ja par to lemj Ministru kabinets.".
Piedāvātā redakcija
-
	Anda Sproģe (ZM)



